Source: https://kismalac.blog.hu/2016/03/04/rubicon_710?token=b520a11539e2840de3d398bcb56afde6
Timestamp: 2018-11-20 00:55:01+00:00

Document:
Rubicon - agresszív kismalac palacsintálózója
2016.03.04. 11:03 | anonymand | 5 komment
Rubicon, ez jutott eszembe.
Rubicon, ahol a jogállamiság el lett vetve...
Részlet a Rubicon címszó magyarázatából:
„Az abban az időben érvényes római törvény szerint hadvezér csak serege nélkül léphette át a folyót, amely akkor Itália határának számított. Az átkeléssel Caesar nyílt kenyértörést vállalt a Szenátussal, a polgárháború elkerülhetetlenné vált, tehát nem volt visszatérés, a folyó átlépésekor Caesar elindult az egyeduralom – vagy a bukás – felé vezető úton.
A szállóigét ennek mintájára olyan helyzetekben használják, amikor valaki visszafordíthatatlan döntést hozott, esetleg a döntését nagyszabásúnak kívánja láttatni, és/vagy konfliktust vállal fel vele.„ - talán érthető, hogy miért is ferdítettem el a szállóigét. https://hu.wikipedia.org/wiki/Alea_iacta_est
A hatalom visszafordíthatatlan döntést hozott. Mert senkinek kétsége ne legyen, a történtek nem a véletlen műve. Tudatos döntés, a hatalom részéről, hogy még pontosabb legyek Bonsai Duce részéről. Ez a döntés kizárja a visszafordulást, kihátrálást, meghatározza, hogy hogyan is „Folytatjuk!”
Rubicon, ez leánykori név.
Jelenlegi nevén: Nemzeti Választási Iroda
Címe: Székhelye: 1054 Budapest, Alkotmány u.3.
Északi szélesség: 47° 30' 25.3" N
Keleti hosszúság: 19° 2' 11.9" E
Mi történt és mi nem történt?
Ez történt bent:
Ez történt 26 mp-es rövidítés:
A Választási Iroda előterében összejött (véletlenül) nehány kopasz, akik kísértetiesen hasonlítottak egymásra (kigyúrtságot tekintve), egy szemüveges fazon valakivel, és egy idősebb (ámde rokkantnak nem nézhető) hölgy, egy fiatalember kíséretében. Ez ottan nyilván mindennapos jelenség. A sok (véletlenül) ott levő fiatalember miatt az előtér a káosz látszatát nyújtotta, és mintha akadályozta volna a mozgást. Például a szemüveges fazon mozgását, mert a húshegyek láthatóan ölég stabilan álltak (saját lábukon). A (véletlenül) ott tartózkodó fiatalok mindegyikének kezében mappa volt, nyilván azért, hogy alapvető állampolgársági jogukat gyakorolhassák, és népszavazás kezdeményezéséről szóló beadványt adhassanak be. Véletlenül egy napon, a kigyúrtak. Mind. Egyikük kezében, mint a képen is jól látható (véletlenül) Erdősiné
aláírásával ellátott A4-es papír volt. Amikor a szemüveges fazon egy telefon vétele után indult bélyegezni (véletlenül személyesen), akkor a stabil lábakon álló falban kissé elakadva véletlenül másodikként tudott bélyegezni, a véletlenül később telefont kapott fiatalember véletlenül megelőzte. A heveny állampolgári láz ettől a bélyegzéstől lelohadt, és az izomagyúak, mintegy vezényszóra a távozás hímes mezejére léptek, véletlenül.
Én a látottak alapján úgy vélem, hogy valaki szervezett módon fegyvert emelt a demokráciára. Az erőszak fegyverét. Véletlenül nem csattant pofon, véletlenül nem történt gáncs. De az erőszak jelen volt. Nem véletlen. Ám mindez sem helyben, sem utólag nem tűnt fel egyetlen hatóságnak sem. És ha szükség úgy hozza, majd elcsattan az a pofon, majd megesik az a gáncs.
Mi nem történt?
A Választási Iroda nem biztosította a rendet. A Rendőrség (nyilván máshol szolgált és védett) nem talált okot semmiféle intézkedésre. Az Ügyészség utólag sem indított vizsgálatot, hogy kik, hogyan, miként, miért, mit követtek el.
Ellenben: „azóta a Nemzeti Választási Bizottság is megvizsgálta, hogy mi történt. Arra jutottak, hogy
a kopaszok fizikailag nem akadályozták Nyakót,
bár a kidobók megsértették a választási alapelveket, de Erdősiné és kísérője ezt nem használták ki,
a Nemzeti Választási Iroda nem követett el mulasztást.”
A 444-ből idéztem (és fogok még).
A Nemzeti Választási Bizottság tagjai hozták ezt a határozatot:
"a Bizottság a megtekintett felvételek és a kifogás alapján nem látta bizonyítottnak, hogy a Csoport tagjainak (...) bent tartózkodása alapján keletkezett jogellenes helyzetet Erdösi Lászlóné szervező vagy kísérője kihasználta volna (...) a felvételekből az is kiderül, hogy tettleg nem akadályozták az előtérben való közlekedést, és Beadványozó állításával ellentétben nem is segítették más, így Erdösi Lászlóné szervező vagy kísérője magatartását."
„A Nemzeti Választási Bizottság a választások tisztaságának és törvényességének biztosításával foglalkozó legfontosabb állami testület.”
Máriaországamutyisztánban a gazságszolgáltatás működik!
„Nyakó érvelésével szemben a Kúria nem látott alapot annak megállapítására, hogy Erdősi Lászlóné a kopaszokkal szándék- és akarategységben tevékenykedett. A Kúria szerint:
„Nincs olyan bizonyíték, mely ezt a kérelmezői előadást kifejezetten alátámasztja. Erre nem alkalmasak a kérelmező által csatolt és az NVI által megkül dött bizonyítékok sem.”
„A Kúria szerint a Nemzeti Választási Iroda nem hibás, az „ellenőrzési jogköre ugyanis nem terjed ki arra, hogy a székháza előterében várakozó személyek rendelkeznek-e húsz támogató választópolgár aláírásával, aláírásgyűjtő ív mintapéldányával és az adatkezelés nyilvántartásba vételéről szóló határozattal”.
Hogy kik és miért tartózkodnak az előtérben, azt úgy vélem, mégiscsak joga van ellenőrizni valakinek, a rend fenntartása végett.
„A Kúria úgy döntött, hogy Erdősi Lászlóné országos népszavazási kezdeményezésének megsemmisítéséről, az általa előterjesztett kérdés hitelesítésének megtagadásáról akkor dönt egy másik eljárásban, ha bírósági felülvizsgálati kérelmet terjesztenek elő. Tehát egyszerűbben megfogalmazva a Kúria ítéletének értelmében Nyakónak nem a választási eljárási, hanem a népszavazási törvényre hivatkozva kell újra beadnia a kérelmet, olyan bizonyítékokkal, amik alátámasztják, hogy Erdősi Lászlóné és a kopaszok összejátszottak. Hogy a bélyegzés pillanatában a kopaszok távoztak, akik közül legalább egynek a kezében Erdősiné által aláírt „beadvány” volt, az nem bizonyíték.”Nem, az csak egy fecni. Már hogyan is lenne bizonyíték?
„Ekkor már számára ismeretlen, kb. 20 erős testalkatú személy (továbbiakban: Csoport) tartózkodott a székház előtt, akik fenyegető magatartást tanúsítottak.” ez a mondat nyilván csak véletlenül kerülhetett a Kúria indoklásába.
Valaki, vagy valakik átlépték a jogállamiság Rubicon-ját. Nem véletlen. Szervezetten. Nagyon szervezetten.
Józan ésszel nem lehet arra számítani, hogy van visszaút.
A Választási Irodánál megjelent kopaszok közleményt adtak ki:
"Méltatlannak tartjuk az ott, akkor kialakult körülményeket.
Elszomorít minket, hogy egyesek fenyegető fellépésükkel képesek a demokrácia legszentebb intézményét sárba tiporni.
Akár az erejét fitogtató Nyakó, akár ijesztő megjelenésű segítőtársa nem vet jó fényt a mögöttük álló setét erőkre.
Azzal, hogy brutális fellépésükkel megakadályozták törvénytisztelő csoportunkat alapvető állampolgári jogaink gyakorlásában, a demokrácia ellen indítottak soha nem látott támadást.
A hatóságokat felszólítjuk, hogy tegyék meg a szükséges intézkedéseket, hogy máskor hasonló eset elő ne fordulhasson"
Aláírás: Izomagyú Kopaszok Törvénytisztelő Szekciója
https://kismalac.blog.hu/api/trackback/id/tr168443052
agresszív kismalac · http://kismalac.blog.hu 2016.03.06. 14:48:20
Nem az a (legnagyobb) baj, hogy a fentebb leírt szituáció kialakult. Hanem az, hogy egyáltalán ilyen bohózatba illő módon kell beadni egy népszavazási kezdeményezést.
De nincs kedvem nevetni.
anonymand 2016.03.06. 15:53:52
Jólesett, hogy válaszra méltattál.
Többnyire egy bizonyos ingerszint elérése után, hogy leeresszem a gőzt, írok.
Jelen esetben nem hiszem, hogy túldimenzionálva az ügyet, majd a gutaütésig felháborodtam.
Mert abban nagyon igazad van, hogy "bohózatba illő" volt.
Azt tartom a legidegesítőbbnek, hogy azt nem értik meg (akár az ivarérett lakosság, akár a politikai vezetők), hogy mennyire súlyos és helyrehozhatatlan károk járnak a történtekkel.
És ez már nem bohózat, hanem tragédia.
Mert végül is mi a lényeg?
Szerintem az, ami nem történt meg.
Nem volt védelem, és nem volt azonnali gyors reakciója egyetlen arra hivatott szervnek sem.
Ha egy önkormányzat lakásügyi osztálya előtt megjelenik 10-20 hasonlóan kigyúrt alak, a legelső, hogy rendőrt hívnak rájuk (már csak a megelőzés érdekében).
Oszt amikor a felvételeket a televíziók nyilvánosságra hozták, minden értelmes, épeszű, józan embernek fel kellett tűnjön a szervezettség, a célirányosság, a résztvevők összehangolt tevékenysége. A hozzáértőbbeknek pedig még a büntetőjogi tényállások magától érthető volta is.
Nem tűnt fel.
Nem lépett senki.
És a végén a Kúria határozata számomra egyszerűen érthetetlen.
Mondd, rajtam kívül senki nem érzi, hogy mi zajlott, mi lehet (és szerintem sajnos lesz is) a következmény?
Nevetni nekem sincs kedvem.
agresszív kismalac · http://kismalac.blog.hu 2016.03.07. 04:07:59
@anonymand: Szeretném hinni, hogy az emberek többsége érzi. Szeretném hinni, hogy az emberek, a magyar emberek többsége elítéli.
Szeretném hinni, hogy egyszer mindenkinek el kell majd számolnia a történtekkel.
anonymand 2016.03.07. 07:40:57
Black Hole 2016.03.26. 00:25:47
@agresszív kismalac: szerintem meg az a legnagyobb baj, hogy ezek után még mindig nem gyújtotta rájuk senki a parlamentet! Sőt, a felháborodás szinte nem is mérhető. Pont úgy néz ki, mintha a zemberek ezt helyesnek tartanák, kevés kivétellel. Még mindig úgyérzem, hogy a nyugdíj lenyúlás főpróba volt. Mivel azután nem történt semmi, így bármit megtehetnek, és tesznek is.

References: Kúria 
 Kúria 
 Kúria 
 Kúria 
 Kúria 
 Kúria 
 Kúria